Covid-19: Weermag roep afgetrede medici op | Maroela Media
Die weermag het 'n beroep op afgetrede weermaglede gedoen om te help in die stryd teen die verspreiding van Covid-19. (Foto: Kopano Tlape/GCIS)
Die Suid-Afrikaanse Nasionale Weermag (SANW) se gesondheidsdiens roep geregistreerde medici nou op om saam met aktiewe weermaglede te werk om die verspreiding van Covid-19 te stuit.
Veral mediese dokters, verpleërs, klinici en militêre nooddienswerkers word gevra om aansoek te doen om te help.
Die weermag sê hy is besig om sy mediese kapasiteit te versterk in die lig van die nasionale ramptoestand wat pres. Cyril Ramaphosa as opperbevelvoerder van die SANW vroeër afgekondig het. Dit word gedoen in ooreenstemming met die bepalings van die staat van algehele afsondering.
Die weermag sê sy huidige betrokkenheid om die verspreiding van die nuwe koronavirus in bedwang te help bring gaan na verwagting tot 23 Junie duur. Hy werk nou saam met die nasionale departement van gesondheid om die pandemie hok te slaan.
Die dodetal weens Covid-19 in Suid-Afrika staan nou op 11 en 1 655 bevestigde gevalle van die nuwe virus is aangemeld.
Belangstellende kandidate word gevra om die relevante departement te kontak.
Direkteur van medisyne: 012 367 9156
Direkteur van verpleegdienste: 012 367 9168
Direkteur van nood- militêre mediese sorg: 012 671 5005
Direkteur van die gesondheidsreserwemag: 012 671 5153
Die weermag sê tot 23 Junie. Wat weet hulle wat nie na ons, die burgers van die land, gesê word nie. Hierdie land is nou so in sy kanon in dat die seker weer 100 jaar gaan vat om dslk weer op sy voete te kom. En vandag is van Riebeeckdag. Hoe ironies. Die land gaan ten gronde agv 11 moontlike sterftes van 'n virus, maar dit is niks as hordes mense vermoor word op hul plase of vir 'n selfoon of net vermoor word nie, of dat die staatskas leeg geplunder word nie. Dan word daar nie 'n ramptoestand… Lees meer »
Ek probeer regtig glo dat ons syfers reg is, maar as jy noodgedwonge, afgetrede lede van die weermag moet inroep vir hulp, kan ek nie help om te wonder hoe die syfers eintlik lyk nie. Wees vir eens in julle lewens eerlik met ons. Dis die minste wat julle kan doen! Dis geen skande nie, al die ander lande gaan deur dieselfde, dis nie nou die tyd om vir die wereld daar buite te probeer bewys dat ons alles onder beheer het nie.
Dan gooi limpopo se mec twee vroue dokters in haglike toestande in modimole hospitaal met 'n hofbevel en polisie omrede hulle self geisoleerd was na hulle dit by 'n hospitaal opgedoen het ?
Vergeet dit !
Die probleem is die mediese personeel val in die risiko kategorie want hulle is almal oor 65 jr . So die risiko as hulle die virus kry is mos dan fataal en dit met geen of min selfbeskerming wat kan mens verwag indien enige iemand dan wil hulp verleen met die siekes.